Jelaskan Serangan Kyuubi dari Konohagakure dalam bahasa melayu

Setelah berakhirnya Perang Dunia Ninja Ke-3, Hiruzen memilih Minato untuk menggantikannya sebagai Hokage. Tidak lama setelah Minato mengambil alih jawatan sebagai Hokage Keempat, seorang lelaki bertopeng yang kemudiannya dikenali sebagai Tobi bertindak menculik isteri Minato, jinchūriki Kyuubi sewaktu itu iaitu Uzumaki Kushina setelah dia melahirkan anak lelaki mereka Naruto Uzumaki dan membangkitkan Kyuubi dari tubuh Kushina. Tobi bertindak mengawal Kyuubi untuk menyerang Konoha. Sebaik Minato berjaya mengalahkan lelaki bertopeng itu,dia cuba mengawal amukan Kyuubi yang terbukti lebih sukar. Dengan cuma beberapa pilihan yang masih ada, Minato dan Kushina telah mengorbankan nyawa mereka dengan mengunci Kyuubi ke dalam tubuh anak mereka Uzumaki Naruto yang baru lahir ketika itu. Ramai ninja kampung Konoha yang mati ketika peristiwa tersebut, dan kebanyakan keluarga mangsa yang terselamat menyalahkan Uzumaki Naruto atas peristiwa amukan Kyuubi. Oleh kerana simpati terhadap nasib yang menimpa Uzumaki Naruto dan pengorbanan yang dilakukan Hokage Keempat bersama isterinya, Hokage Ketiga telah bertindak mengharamkan semua isu berkaitan Kyuubi bagi memupuk generasi akan datang agar tidak membenci Uzumaki Naruto seperti yang dilakukan oleh ibu bapa mereka.